KBANK เผยกำไร Q1 โตเล็กน้อย รายได้เพิ่มแต่ตั้งสำรองฯสูงขึ้น
KBANK โชว์กำไร Q1/60 เพิ่มขึ้น 5.45% มาที่ 1.02 หมื่นลบ. จากปีก่อนมีกำไร 9.65 พันลบ.
20 เม.ย. 2560

ธนาคารกสิกรไทย จำกัด (มหาชน) หรือ KBANK รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) มีกำไรสุทธิ 1.02 หมื่นล้านบาท หรือมีกำไรสุทธิ 4.25 บาทต่อหุ้น เพิ่มขึ้น 5.45% จากปีช่วงเดียวกันของปีก่อนมีกำไรสุทธิ 9.65 พันล้านบาท หรือมีกำไรสุทธิ 4.03 บาทต่อหุ้น

โดยไตรมาส 1/60 บริษัทมีกำไรเพิ่มขึ้นจากการรายได้ดอกเบี้ยสุทธิเพิ่มขึ้นจำนวน 888 ล้านบาท หรือ 4% โดยอัตราผลตอบแทนสินทรัพย์ที่ก่อให้เกิดรายได้สุทธิ (NIM) อยู่ที่ 3.41% ทั้งนี้ธนาคารตั้งสำรองค่าเผื่อหนี้สงสัยจะสูญเพิ่มขึ้น เพื่อเตรียมความพร้อมสำหรับความไม่แน่นอนในเรื่องจองภาวะเศรษฐกิจ
ขณะที่หนี้สูญ หนี้สงสัยจะสูญ และขาดทุนจากการด้อยค่าเพิ่มขึ้นจากไตรมาสก่อนจำนวน 2.26 พันล้านบาท หรือ 32.91% สำหรับเงินให้สินเชื่อด้อยคุณภาพต่อเงินให้สินเชื่อ (NPL) ณ วันที่ 31 มี.8.60 อยู่ที่ระดับ 3.31% ขณะที่สิ้นปี 59 อยู่ที่ระดับ 3.32%